**Jõgevamaa Aasta Isa statuut**

1. Aunimetuse Jõgeva maakonna Aasta Isa (edaspidi aunimetus) väljaandmise eesmärgiks on väärtustada isa ja isadust ning mehe rolli laste kasvatamisel.

2. Aunimetuse andmist korraldab SA Jõgevamaa Arendus- ja Ettevõtluskeskus (edaspidi JAEK).

3. Aunimetus omistatakse igal aastal ühele Jõgeva maakonnas elavale isale, kelle peres kasvab või on üles kasvanud vähemalt üks laps, kes on hinnatud oma töös ja heaks eeskujuks väljaspool pereringi.

4. Aunimetuse saaja peab olema Eesti Vabariigi kodanik ning Jõgeva maakonna elanik.

5. Aunimetuse kandidaate võivad esitada nii kohalikud omavalitsused, organisatsioonid kui ka üksikisikud.

6. Aunimetuse andmiseks esitatakse JAEK-ile vormikohane ettepanek, mis on antud korra lisa. Aunimetuse andmise ettepanekus märgitakse kandidaadi nimi, kontaktandmed, haridus, töökoht, laste andmed, kandidaadi lühiiseloomustus ning tunnustamise põhjendus.

7. Aunimetuse andmise ettepanekute esitamise tähtajad teatatakse arenduskeskuse veebilehel ja maakondlikes meediakanalites.

8. Aasta Isa aunimetuse saaja otsustab SA Jõgevamaa Arendus- ja Ettevõtluskeskuse nõukogu. Nõukogu ei avalikusta aunimetuse saajat enne aunimetuse üleandmist.

9. Komisjon vaatab tähtaegselt laekunud ettepanekud läbi ühe nädala jooksul. Komisjoni liikmetel on õigus kaaluda aunimetuse kandidaadina ka isikut, kelle osas ettepanekut ei tehtud, ent kes vastab statuudi punktides 3 ja 4 toodud nõuetele. Komisjon teeb otsuse aunimetuse andmise kohta.

10. Aunimetus omistatakse ühele isale ainult üks kord.

11. Aunimetuse andmise otsus avalikustatakse JAEK kodulehel.

12. Aasta Isa tiitel koos meene ja tänukirjaga antakse üle pidulikul isadepäeva tunnustusüritusel.